पाएं अपने शहर की ताज़ा ख़बरें और फ्री ई-पेपरडाउनलोड करें
तीसरे दिन भी जिले से मजदूर एवं नौकरी पेशा लोगों का यूपी और बिहार जाने का क्रम जारी रहा। सोमवार को मजदूर घर जाने का बहाना बनाते नजर आए। कुछ मजदूरों ने परिवार में भाई की शादी होने की बात कही तो कुछ ने बहन की शादी।
हालांकि कुछ मजदूरों ने कहा कि फिर से पिछली बार की तरह खाने का संकट पैदा ना हो जाए इसलिए वह घर जा रहे हैं। लॉकडाउन पूरी तरह से खत्म होगा, तब वापस आएंगे। 330 से अधिक मजदूर बिहार और यूपी के लिए रवाना हुए। भास्कर टीम की पड़ताल के दौरान कुछ इस तरह का नजारा देखने को मिला।
रेलवे स्टेशन पर सोशल डिस्टेंसिंग की तरफ नहीं दिया जा रहा कोई ध्यान
वैसे तो रेलवे अधिकारी रेलवे स्टेशन पर सोशल डिस्टेंसिंग बनाने के लिए आरपीएफ से लेकर जीआरपी तक को तैनात करने का दावा कर रहे हैं मगर सोमवार को भास्कर की पड़ताल के दौरान सामने आया कि रिजर्वेशन कराते समय टिकट खिड़की पर यात्रियों के बीच सोशल डिस्टेंसिंग नहीं थी। यही नहीं यहां से जीआरपी और आरपीएफ के जवान भी नदारद थे।
रेलवे स्टशन रोड व प्लेटफॉर्म पर कुछ इस तरह का नजारा दिखा
सैनिटाइजेशन करने वाला भी नहीं दिखाई दिया
प्लेटफार्म नंबर एक पर यात्रियों को सेनिटाइज कराने के लिए कर्मचारियों की ड्यूटी लगाई गई है मगर दोपहर 1:00 बजे के करीब कोई भी कर्मचारी रेलवे स्टेशन पर नजर नहीं आया हालांकि रेलवे अधिकारी दावा कर रहे हैं कि कर्मचारी रेलवे स्टेशन पर ही रहता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn